CELEX: 32015R2334
Language: el
Date: 2015-12-14 00:00:00
Title: Εκτελεστικός κανονισμός (ΕΕ) 2015/2334 της Επιτροπής, της 14ης Δεκεμβρίου 2015, σχετικά με το άνοιγμα ιδιωτικής αποθεματοποίησης για το χοίρειο κρέας και τον εκ των προτέρων καθορισμό του ποσού της ενίσχυσης

15.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2334 ΤΗΣ ΕΠΙΤΡΟΠΉΣ
   της 14ης Δεκεμβρίου 2015
   σχετικά με το άνοιγμα ιδιωτικής αποθεματοποίησης για το χοίρειο κρέας και τον εκ των προτέρων καθορισμό του ποσού της ενίσχυσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2, το άρθρο 20 στοιχεία γ), ια), ιβ), ιγ) και ιδ) και το άρθρο 223 παράγραφος 3 στοιχείο γ),
   Έχοντας υπόψη τον κανονισμό (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (2), και ιδίως το άρθρο 4 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 17 πρώτο εδάφιο στοιχείο η) του κανονισμού (ΕΕ) αριθ. 1308/2013 προβλέπει τη δυνατότητα χορήγησης ενίσχυσης στην ιδιωτική αποθεματοποίηση για το χοίρειο κρέας.
            
         
               (2)
            
            
               Η κατάσταση του τομέα του χοιρείου κρέατος της Ένωσης επιδεινώθηκε κατά τη διάρκεια του 2014 και του 2015. Λόγω των ιδιαίτερων χαρακτηριστικών της αγοράς χοιρείου κρέατος, με ένα σύστημα χαρακτηριζόμενο από εγγενή καθυστέρηση της προσαρμογής του τομέα εκτροφής στη μειωμένη ζήτηση για σφάγια χοίρων, η παραγωγή χορείου κρέατος στην Ένωση έχει αυξηθεί, ενώ μειώθηκε έντονα η απόδοση των εξαγωγών λόγω της απώλειας της Ρωσίας ως εξαγωγικής αγοράς. Ως εκ τούτου, η αγορά αντιμετωπίζει επί του παρόντος διαρκή πίεση στις τιμές, η οποία υπερβαίνει τις συνήθεις κυκλικές περιόδους. Οι μέσες καταγραφόμενες τιμές στην αγορά της Ένωσης υπολείπονταν των κατώτατων τιμών αναφοράς, όπως ορίζεται στο άρθρο 7 παράγραφος 1 στοιχείο στ) του κανονισμού (ΕΕ) αριθ. 1308/2013 από τα μέσα Αυγούστου του 2015, με σημαντικό αρνητικό αντίκτυπο στα περιθώρια κέρδους του τομέα του χοιρείου κρέατος. Η συνεχιζόμενη δύσκολη κατάσταση της αγοράς θέτει σε κίνδυνο τη χρηματοοικονομική σταθερότητα πολλών γεωργικών εκμεταλλεύσεων. Η προσωρινή απομάκρυνση του χοιρείου κρέατος από την αγορά κρίνεται αναγκαία για την αποκατάσταση της ισορροπίας της αγοράς και την αύξηση των τιμών. Ως εκ τούτου, κρίνεται σκόπιμο να χορηγηθεί ενίσχυση για την ιδιωτική αποθεματοποίηση χοιρείου κρέατος και να καθοριστεί εκ των προτέρων το ποσό της ενίσχυσης.
            
         
               (3)
            
            
               Με τον κανονισμό (ΕΚ) αριθ. 826/2008 της Επιτροπής (3) θεσπίστηκαν κοινοί κανόνες εφαρμογής καθεστώτων ενίσχυσης στην ιδιωτική αποθεματοποίηση.
            
         
               (4)
            
            
               Σύμφωνα με το άρθρο 6 του κανονισμού (ΕΚ) αριθ. 826/2008, η ενίσχυση που καθορίζεται εκ των προτέρων πρέπει να χορηγείται σύμφωνα με τους λεπτομερείς κανόνες και τους όρους που προβλέπονται στο κεφάλαιο III του εν λόγω κανονισμού.
            
         
               (5)
            
            
               Για τη διευκόλυνση της διαχείρισης του μέτρου, τα προϊόντα χοιρείου κρέατος πρέπει να κατατάσσονται σε κατηγορίες προϊόντων με παρόμοιο επίπεδο κόστους αποθεματοποίησης.
            
         
               (6)
            
            
               Λαμβάνοντας υπόψη την ανάγκη διασφάλισης ίσων ευκαιριών στις επιχειρήσεις, πρέπει να είναι δυνατή η υποβολή αιτήσεων ενίσχυσης για ιδιωτική αποθεματοποίηση για τις κατηγορίες προϊόντων χοιρείου κρέατος που είναι επιλέξιμες για ενίσχυση από τις 4 Ιανουαρίου 2016.
            
         
               (7)
            
            
               Προς διευκόλυνση των εργασιών ελέγχου και των διοικητικών εργασιών που σχετίζονται με τη σύναψη συμβάσεων, κρίνεται σκόπιμο να καθοριστούν οι ελάχιστες ποσότητες προϊόντων που πρέπει να αφορά κάθε αίτηση.
            
         
               (8)
            
            
               Κρίνεται σκόπιμο να καθοριστεί εγγύηση για να εξασφαλιστεί ότι οι επιχειρηματίες πληρούν τις συμβατικές τους υποχρεώσεις και ότι το μέτρο θα έχει το επιθυμητό αποτέλεσμα στην αγορά.
            
         
               (9)
            
            
               Οι εξαγωγές προϊόντων χοιρείου κρέατος συμβάλλουν στην αποκατάσταση της ισορροπίας της αγοράς. Συνεπώς, θα πρέπει να εφαρμόζονται οι διατάξεις του άρθρου 28 παράγραφος 3 του κανονισμού (ΕΚ) αριθ. 826/2008 όταν συντομεύεται η περίοδος αποθεματοποίησης και στις περιπτώσεις στις οποίες τα προϊόντα εξέρχονται από την αποθεματοποίηση για να εξαχθούν. Πρέπει να καθοριστούν τα ημερήσια ποσά που θα ισχύουν για τη μείωση του ποσού της ενίσχυσης που αναφέρεται στο εν λόγω άρθρο.
            
         
               (10)
            
            
               Για τους σκοπούς της εφαρμογής του άρθρου 28 παράγραφος 3 πρώτο εδάφιο του κανονισμού (ΕΚ) αριθ. 826/2008 και για λόγους συνοχής και σαφήνειας όσον αφορά τους επιχειρηματίες, είναι αναγκαίο να εκφράζεται σε ημέρες η περίοδος των 2 μηνών που αναφέρεται στο εν λόγω εδάφιο.
            
         
               (11)
            
            
               Το άρθρο 35 του κανονισμού (ΕΚ) αριθ. 826/2008 προβλέπει τις πληροφορίες τις οποίες τα κράτη μέλη οφείλουν να κοινοποιούν στην Επιτροπή. Είναι σκόπιμο να θεσπιστούν ορισμένοι ειδικοί κανόνες σχετικά με τη συχνότητα των κοινοποιήσεων όσον αφορά τις ποσότητες για τις οποίες υποβάλλεται αίτηση στο πλαίσιο του παρόντος κανονισμού.
            
         
               (12)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   1.   Ο παρών κανονισμός προβλέπει ενίσχυση στην ιδιωτική αποθεματοποίηση για το χοίρειο κρέας, όπως αναφέρεται στο άρθρο 17 πρώτο εδάφιο στοιχείο η) του κανονισμού (ΕΕ) αριθ. 1308/2013.
   2.   Ο κατάλογος των κατηγοριών προϊόντων που είναι επιλέξιμα για ενίσχυση και τα σχετικά ποσά περιλαμβάνονται στο παράρτημα του παρόντος κανονισμού.
   3.   Εφαρμόζεται ο κανονισμός (ΕΚ) αριθ. 826/2008, πλην αντιθέτων διατάξεων του παρόντος κανονισμού.
   Άρθρο 2
   Υποβολή αιτήσεων
   1.   Από 4ης Ιανουαρίου 2016 μπορούν να υποβάλλονται αιτήσεις ενίσχυσης για ιδιωτική αποθεματοποίηση για τις κατηγορίες προϊόντων χοιρείου κρέατος που είναι επιλέξιμες για ενίσχυση δυνάμει του άρθρου 1.
   2.   Οι αιτήσεις αφορούν περίοδο αποθεματοποίησης 90, 120 ή 150 ημερών.
   3.   Κάθε αίτηση αφορά μόνο μία από τις κατηγορίες προϊόντων που απαριθμούνται στο παράρτημα, με αναφορά του σχετικού κωδικού ΣΟ εντός της κατηγορίας αυτής.
   4.   Κάθε αίτηση αφορά ελάχιστη ποσότητα τουλάχιστον 10 τόνων προϊόντων χωρίς κόκαλα και 15 τόνων άλλων προϊόντων.
   Άρθρο 3
   Εγγυήσεις
   Το ποσό της εγγύησης, ανά τόνο προϊόντος, που πρέπει να συσταθεί σύμφωνα με το άρθρο 16 παράγραφος 2 στοιχείο θ) του κανονισμού (ΕΚ) αριθ. 826/2008 είναι ίσο με το 20 % των ποσών της ενίσχυσης που καθορίζονται στις στήλες 3, 4 και 5 του πίνακα που περιέχει το παράρτημα του παρόντος κανονισμού.
   Άρθρο 4
   Έξοδος από την αποθεματοποίηση των προϊόντων που προορίζονται για εξαγωγή
   1.   Για τους σκοπούς της εφαρμογής του άρθρου 28 παράγραφος 3 πρώτο εδάφιο του κανονισμού (ΕΚ) αριθ. 826/2008, απαιτείται η λήξη της ελάχιστης περιόδου αποθεματοποίησης των 60 ημερών.
   2.   Για τους σκοπούς εφαρμογής του άρθρου 28 παράγραφος 3 τρίτο εδάφιο του κανονισμού (ΕΚ) αριθ. 826/2008, τα ποσά ανά ημέρα καθορίζονται στη στήλη 6 του παραρτήματος του παρόντος κανονισμού.
   Άρθρο 5
   Συχνότητα των κοινοποιήσεων των ποσοτήτων για τις οποίες υποβάλλεται αίτηση
   Τα κράτη μέλη κοινοποιούν στην Επιτροπή δύο φορές την εβδομάδα τις ποσότητες για τις οποίες έχουν υποβληθεί αιτήσεις για τη σύναψη συμβάσεων, ως εξής:
   
               α)
            
            
               κάθε Δευτέρα έως τις 12:00 (ώρα Βρυξελλών) τις ποσότητες για τις οποίες έχουν υποβληθεί αιτήσεις την Πέμπτη και την Παρασκευή της προηγούμενης εβδομάδας·
            
         
               β)
            
            
               κάθε Πέμπτη έως τις 12:00 (ώρα Βρυξελλών) τις ποσότητες για τις οποίες έχουν υποβληθεί αιτήσεις τη Δευτέρα, την Τρίτη και την Τετάρτη της ίδιας εβδομάδας.
            
         Άρθρο 6
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  ΕΕ L 346 της 20.12.2013, σ. 12.
   
      (3)  Κανονισμός (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (ΕΕ L 223 της 21.8.2008, σ. 3).
   
      ΠΑΡΑΡΤΗΜΑ
      
                  Κατηγορίες προϊόντων
               
               
                  Προϊόντα για τα οποία χορηγούνται ενισχύσεις
               
               
                  Ποσά των ενισχύσεων για την περίοδο αποθεματοποίησης (ευρώ/τόνο)
               
               
                  Ποσά ανά ημέρα (ευρώ/τόνο/ανά ημέρα)
               
            
                  90 ημέρες
               
               
                  120 ημέρες
               
               
                  150 ημέρες
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Κατηγορία 1
                  
               
            
                  ex 0203 11 10
               
               
                  Μισά σφάγια, που παρουσιάζονται χωρίς μπροστινά πόδια, ουρά, νεφρό, διάφραγμα και νωτιαίο μυελό (1)
                  
                  Ολόκληρα σφάγια ζώων έως 20 kg
               
               
                  274
               
               
                  291
               
               
                  307
               
               
                  0,54
               
            
                  
                     Κατηγορία 2
                  
               
            
                  ex 0203 12 11
               
               
                  Χοιρομέρια (ζαμπόν)
               
               
                  304
               
               
                  318
               
               
                  332
               
               
                  0,47
               
            
                  ex 0203 12 19
               
               
                  Ωμοπλάτες
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  Μπροστινά μέρη
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  Θωρακο-οσφυϊκή χώρα, με ή χωρίς σβέρκο, ή σβέρκοι μόνοι τους, θωρακο-οσφυϊκή χώρα, με ή χωρίς κιλότο (2)
                      (3)
                  
               
               
                   
               
               
                   
               
               
                   
               
               
                   
               
            
                  
                     Κατηγορία 3
                  
               
            
                  ex 0203 19 55
               
               
                  Χοιρομέρια (ζαμπόν), ωμοπλάτες, μπροστινά μέρη, θωρακο-οσφυϊκή χώρα με ή χωρίς σβέρκο, ή σβέρκοι μόνοι τους, θωρακο-οσφυϊκή χώρα, με ή χωρίς κιλότο, χωρίς κόκαλα (2)
                      (3)
                  
               
               
                  335
               
               
                  350
               
               
                  364
               
               
                  0,49
               
            
                  
                     Κατηγορία 4
                  
               
            
                  ex 0203 19 15
               
               
                  Κοιλιακή χώρα (πανσέτα) ως έχει ή σε τετράγωνη τομή
               
               
                  250
               
               
                  264
               
               
                  278
               
               
                  0,47
               
            
                  
                     Κατηγορία 5
                  
               
            
                  ex 0203 19 55
               
               
                  Κοιλιακή χώρα (πανσέτα), ως έχει ή σε τετράγωνη τομή, χωρίς το δέρμα και τις πλευρές
               
               
                  269
               
               
                  284
               
               
                  298
               
               
                  0,48
               
            
                  
                     Κατηγορία 6
                  
               
            
                  ex 0203 19 55
               
               
                  Μέρη που αντιστοιχούν στα «μεσαία», με ή χωρίς το δέρμα ή το λαρδί, χωρίς κόκαλα (4)
                  
               
               
                  272
               
               
                  288
               
               
                  304
               
               
                  0,53
               
            
                  
                     Κατηγορία 7
                  
               
            
                  ex 0209 10 11
               
               
                  Λαρδί με ή χωρίς το δέρμα (5)
                  
               
               
                  168
               
               
                  175
               
               
                  182
               
               
                  0,24
               
            
         (1)  Μπορεί επίσης να χορηγηθεί ενίσχυση για μισά σφάγια τα οποία παρουσιάζονται ως τεμάχια «Wiltshire», δηλαδή χωρίς κεφάλι, μάγουλο, λαιμό, πόδια, ουρά, περινεφρικό λίπος, νεφρό, φιλέτο, πλάτη (σπάλα), στέρνο, σπονδυλική στήλη, λαγόνιο κόκαλο και διάφραγμα.
      
         (2)  Η θωρακο-οσφυϊκή χώρα και οι σβέρκοι νοούνται με ή χωρίς το δέρμα, το λαρδί όμως δεν πρέπει να υπερβαίνει τα 25 mm πάχους.
      
         (3)  Η συμβατική ποσότητα μπορεί να καλύπτει όλους τους συνδυασμούς των προϊόντων που αναφέρονται.
      
         (4)  Η ίδια παρουσίαση με εκείνη των προϊόντων που υπάγονται στον κωδικό ΣΟ 0210 19 20.
      
         (5)  Νωπός λιπώδης ιστός που βρίσκεται κάτω από το δέρμα και συνδέεται με αυτό, από οποιοδήποτε μέρος του χοίρου και αν προέρχεται. Στην περίπτωση αυτή προσκομίζεται με το δέρμα, το βάρος του λιπώδη ιστού πρέπει να είναι ανώτερο από το βάρος του δέρματος.